T. Bastrnák, poslanec: (2004-09-21):
Ústavnoprávny výbor Národnej rady Slovenskej republiky prerokoval vládny návrh príslušného zákona 25. augusta 2004. Výbor neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov podľa príslušných paragrafov rokovacieho poriadku Národnej rady Slovenskej republiky v znení neskorších predpisov a čl. 84 ods. 2 Ústavy Slovenskej republiky v znení neskorších predpisov. Výbor Národnej rady Slovenskej republiky pre sociálne veci a bývanie prerokoval príslušný vládny návrh 9. septembra 2004. Výbor neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov podľa príslušných paragrafov o rokovacom poriadku Národnej rady Slovenskej republiky v znení neskorších predpisov. Výbor Národnej rady pre ľudské práva, národnosti a postavenie žien prerokoval príslušný vládny návrh 8. septembra 2004. Výbor nesúhlasil s predloženým návrhom zákona a odporučil Národnej rade Slovenskej republiky nepokračovať v rokovaní o návrhu zákona o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti. Výbor Národnej rady Slovenskej republiky pre financie, rozpočet a menu prerokoval príslušný vládny návrh 26. augusta 2004 a odporučil Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi. Výbor Národnej rady Slovenskej republiky pre obranu a bezpečnosť tiež prerokoval príslušný vládny návrh 25. augusta 2004 a odporučil Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi. Výbor Národnej rady Slovenskej republiky pre zdravotníctvo prerokoval príslušný vládny návrh 17. septembra 2004 a odporučil Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi. Z uznesení výborov uvedených pod bodom III tejto správy vyplývajú tieto pozmeňujúce a doplňujúce návrhy, máte to písomne od 1 až 78. Gestorský výbor na základe stanovísk výborov k vládnemu návrhu zákona o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti, tlač 650, vyjadrených v ich uzneseniach uvedených pod bodom III tejto správy a stanoviska gestorského výboru odporučil Národnej rade Slovenskej republiky vládny návrh zákona o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytnutím zdravotnej starostlivosti schváliť s odporúčanými pozmeňujúcimi a doplňujúcimi návrhmi. Výbor poveril spoločného spravodajcu výboru Tibora Bastrnáka predniesť v súlade s §, nie, ďakujem pekne. Skončil som, pán predsedajúci, otvorte rozpravu. Takže, pán predsedajúci, dovoľte, aby som pokračoval, poveril spoločného spravodajcu výboru Tibora Bastrnáka predniesť v súlade s § 80 zákona č. 350/1996 Z. z. o rokovacom poriadku Národnej rady Slovenskej republiky spoločnú správu výborov na schôdzi Národnej rady Slovenskej republiky a návrhy v zmysle § 83 ods. 4 a § 84 ods. 2 zákona č. 350/1996 Z. z. Predmetná spoločná správa výborov Národnej rady Slovenskej republiky o prerokovaní vládneho návrhu zákona príslušného vládneho zákona bola schválená uznesením Výboru Národnej rady Slovenskej republiky pre zdravotníctvo č. 142 z 20. septembra 2004. Ďakujem pekne. Vážený pán predsedajúci, skončil som, prosím vás, otvorte rozpravu.